সোনার বাংলা রিপোর্ট  বাংলাদেশ জামায়াতে ইসলামীর ভারপ্রাপ্ত আমীর মকবুল আহমাদ বলেছেন,সরকার জামায়াত নেতৃবৃন্দকে ধর্মীয় অনুভূতিতে আঘাত দেয়ার কথা বলে গ্রেফতার করে পরে মামলার পর মামলা দিয়ে বিচারের নামে প্রহসন করছে। যারা সংবিধান  থেকে আল্লাহর উপর আস্থা তুলে দিতে চায় তারাই ধর্মীয় অনুভূতিতে আঘাত হেনেছে। সবার আগে এদেরই বিচার হওয়া উচিত। সরকার জামায়াত নেতৃবৃন্দের বিরুদ্ধে প্রথমে যুদ্ধাপরাধীদের বিচারের কথা বললেও এখন তাতে সুবিধা করতে না পেরে মানবতাবিরোধী অপরাধের বিচারের কথা বলে নিজেরাই মানবতাবিরোধী অপরাধ ও সংবিধান লঙ্ঘন করছে। এখন তাতেও সুবিধা করতে না পেরে তারা আমীরে জামায়াতের বিরুদ্ধে ১০ ট্রাক অস্ত্র মামলা দিয়ে তারা চরিত্র হননের আয়োজন করেছে। মূলত এ সরকার জালিম সরকার। তাই এসব জুলুম-নির্যাতনের প্রতিকার হলো সরকারের পদত্যাগ ও কেয়ারটেকার  সরকারের অধীনে নির্বাচন। আর সে দাবি আদায় করতে হলে আমাদের সরকারের বিরুদ্ধে দুর্বার গণআন্দোলন গড়ে তুলতে হবে। তিনি আসন্ন সরকার পতনের আন্দোলনে দলমত নির্বিশেষে সকলকে ঐক্যবদ্ধ হওয়ার আহ্বান জানান।